CELEX: 52006PC0486
Language: lt
Date: 2006-09-08
Title: Pasiūlymas Tarybos direktyva iš dalies keičianti Direktyvą 92/84/EEB dėl alkoholiui ir alkoholiniams gėrimams taikomų akcizo tarifų suderinimo

Svarbus teisinis pranešimas

|

52006PC0486

Pasiūlymas Tarybos direktyva iš dalies keičianti Direktyvą 92/84/EEB dėl alkoholiui ir alkoholiniams gėrimams taikomų akcizo tarifų suderinimo  /* KOM/2006/0486 galutinis - CNS 2006/0165 */  

	[pic] | EUROPOS BENDRIJŲ KOMISIJA |Briuselis, 8.9.2006KOM(2006) 486 galutinis2006/0165 (CNS)PasiūlymasTARYBOS DIREKTYVAiš dalies keičianti Direktyvą 92/84/EEB dėl alkoholiui ir alkoholiniams gėrimams taikomų akcizo tarifų suderinimo(pateikta Komisijos)AIŠKINAMASIS MEMORANDUMAS1) PASIŪLYMO APLINKYBĖS-  Pasiūlymo pagrindas ir tikslai1992 m. spalio 19 d. Tarybos direktyvoje 92/84/EEB dėl alkoholiui ir alkoholiniams gėrimams taikomų akcizo tarifų suderinimo nustatyti minimalūs tarifai kiekvienai produktų kategorijai. Pagal šios direktyvos 8 straipsnį Komisija turi reguliariai atlikti peržiūras ir parengti ataskaitą, o jei reikia, pasiūlymą, kuriais remdamasi Taryba nagrinėja direktyvoje nustatytus akcizo tarifus.2004 m. gegužės 26 d. pateiktoje Komisijos ataskaitoje prieita prie išvados, kad siekiant užtikrinti tinkamą vidaus rinkos veikimą būtina labiau suvienodinti įvairių valstybių narių akcizo tarifus, visų pirma atsižvelgiant į konkurencijos iškraipymo ir sukčiavimo grėsmę. Tačiau Komisija nepateikė pasiūlymo, o ataskaita siekta sukelti diskusijas Taryboje, Europos Parlamente bei Ekonomikos ir socialinių reikalų komitete.Po šių diskusijų 2005 m. balandžio 12 d. Taryba paragino Komisiją „pateikti pasiūlymą dėl minimalių akcizo tarifų patikslinimo, siekiant išvengti minimalių Bendrijos tarifų tikrosios vertės sumažėjimo; pasiūlyti suteikti pereinamuosius laikotarpius ir leidžiančias nukrypti nuostatas toms valstybėms narėms, kurioms gali būti sunku padidinti savo tarifus; be to, Komisija turėtų tinkamai atsižvelgti į bendrą politinį šio ypatingo klausimo opumą.“Įvertinusi padėtį Komisija siūlo iš dalies keisti Direktyvą 92/84/EEB:-  revaliorizuoti minimalius tarifus, taikomus alkoholiui, tarpiniams produktams ir alui, kad būtų atsižvelgta į 1993–2005 m. infliaciją, kuri siekia maždaug 31 %; revaliorizuoti tarifai galiotų nuo 2008 m. sausio 1 d.;-  suteikti leidžiančių nukrypti nuostatų, kuriomis būtų nustatyti iki 2010 m. sausio 1 d. galintys trukti pereinamieji laikotarpiai, toms valstybėms narėms, kurioms gali būti sunku iki 2008 m. sausio 1 d. taip padidinti savo nacionalinius tarifus, kad jie atitiktų revaliorizuotus minimalius tarifus; tokių pereinamųjų laikotarpių trukmė priklausys nuo to, kiek pastangų turės įdėti suinteresuotosios valstybės narės;-  padaryti peržiūros tvarką pagal direktyvos 8 straipsnį lankstesnę ir mažiau varginančią, atlikti peržiūras kas ketverius, o ne kas dvejus metus.Svarbiausias minimalių tarifų revaliorizavimo tikslas yra sugrąžinti jiems 1992 m. buvusią tikrąją vertę. Kai atsižvelgiant į infliaciją didinami minimalūs tarifai, jų tikroji vertė nedidėja. Tačiau jei nepavyktų palaikyti konkrečių minimalių tarifų, kurie atitiktų infliaciją, tikroji šių tarifų vertė mažėtų. Vadinasi, siekiant užtikrinti vidaus rinkos be fiskalinių sienų veikimą, būtina padidinti minimalius tarifus, kad būtų išlaikytas tarifų lygis, kuriam 1992 m. pritarė Taryba.Reikia atkreipti dėmesį į tai, kad alus, tarpiniai produktai ir alkoholis yra tos alkoholinių gėrimų kategorijos, kurių teigiamiems minimaliems akcizo tarifams buvo pritarta 1992 m., ir todėl dabar juos reikėtų revaliorizuoti. Vynui nustatytas minimalus tarifas yra nulinis, todėl šiam tarifui revaliorizacija netaikoma.-  Bendrosios aplinkybėsBendrijos sistema, susijusi su alkoholiui ir alkoholiniams gėrimams taikomais akcizais, yra nustatyta dviejose direktyvose. 1992 m. spalio 19 d. Tarybos direktyvoje 92/83/EEB dėl akcizų už alkoholį ir alkoholinius gėrimus struktūrų suderinimo pateiktos bendrosios produktų, kuriems taikomas akcizas, apibrėžtys, nurodytas akcizo apskaičiavimo būdas ir kriterijai, kuriuos atitinkantys kai kurie produktai gali būti atleisti nuo akcizo arba jiems gali būti taikomi sumažinti tarifai. 1992 m. spalio 19 d. Tarybos direktyvoje 92/84/EEB dėl alkoholiui ir alkoholiniams gėrimams taikomų akcizo tarifų suderinimo nustatyti minimalūs tarifai kiekvienai produktų kategorijai. Šis pasiūlymas susijęs tik su Tarybos direktyva 92/84/EEB dėl alkoholiui ir alkoholiniams gėrimams taikomų akcizo tarifų suderinimo.Pagal Tarybos direktyvos 92/84/EEB 8 straipsnį reguliariai atliekamos peržiūros.Remiantis šia nuostata, Komisijos pirmoji ataskaita buvo pateikta 1995 m. rugsėjo 13 d. Tačiau nebuvo pateiktas joks pasiūlymas, o paprasčiausiai atkreiptas dėmesys į kai kuriuos sunkumus.Antroji Komisijos ataskaita pateikta 2004 m. gegužės 26 d. po plataus masto konsultacijų su nacionalinėmis valdžios institucijomis, verslo atstovais ir interesų grupėmis. Ataskaitoje prieita prie išvados, kad siekiant sumažinti konkurencijos iškraipymus ir sukčiavimą, būtina labiau suvienodinti įvairių valstybių narių akcizo tarifus. Tačiau tuo metu Komisija nepateikė pasiūlymo, kadangi valstybių narių nuomonės apie tai, koks minimalių tarifų lygis yra tinkamas, labai skyrėsi, o bet kokį pakeitimą galima būtų padaryti tik vieningai sutarus . Užuot pateikusi pasiūlymą, Komisija pranešė norinti pradėti plataus masto diskusiją Taryboje, Europos Parlamente bei Ekonomikos ir socialinių reikalų komitete, ir kad remdamasi šios diskusijos rezultatais Komisija nuspręs, ar pateikti pasiūlymus dėl visų arba kai kurių ataskaitoje iškeltų klausimų.Po to įvyko diskusija. Po jos Taryba atkreipė dėmesį visų pirma į tai, kad nuomonės sutapo dėl to, jog minimalūs akcizo tarifai turėtų būti patikslinti, siekiant kompensuoti infliacijos padarinius ir grąžinti tikrąją tarifų vertę. Remdamasi Eurostato duomenimis apie SVKI (Suderinto vartotojų kainų indekso) metinius pokyčius nuo 1993 m. iki 2005 m., Komisija apskaičiavo, kad bendras ES infliacijos lygis laikotarpiu nuo 1993 m. sausio 1 d. iki 2005 m. gruodžio 31 d. yra maždaug 31%[1].-  Pasiūlymo srityje taikomos nuostatos1992 m. spalio 19 d. Tarybos direktyva 92/84/EEB dėl alkoholiui ir alkoholiniams gėrimams taikomų akcizo tarifų suderinimo, kurioje nurodyti minimalūs tarifai kiekvienai produktų kategorijai, nustatyti 1992 m. ir taikomi nuo 1993 m. sausio 1 d.Produktas | Tarifas, nustatomas už | Dabartinis minimalus tarifas |Vynas (neputojantis ir putojantis) | hl | 0 EUR |Alus | hl / Plato laipsnį arba hl / alkoholio laipsnį* | 0,748 EUR arba 1,87 EUR |Tarpiniai produktai | hl | 45 EUR |Alkoholis | grynojo alkoholio hl | 550 EUR |*Direktyva valstybėms narėms leidžiama pasirinkti apmokestinti akcizu pagal Plato skalės laipsnius arba pagal tūrinės alkoholio koncentracijos laipsnius.-  Derėjimas su kitomis Sąjungos politikos sritimis ir tikslaisŠis pasiūlymas dera su pagrindinėmis Sąjungos politikos sritimis ir tikslais. Siūlomas minimalių tarifų didinimas taip, kad būtų išlaikytas tarifų lygis, kuriam 1992 m. pritarė Taryba, yra būtinas siekiant užtikrinti tinkamą vidaus rinkos be fiskalinių sienų veikimą. Kaip ir iki šiol, nustatant tik minimalius tarifus valstybėms narėms sudaroma galimybė nustatyti tokio dydžio nacionalinius tarifus, kokius jos laiko tinkamais, atsižvelgdamos į savo šalyse susiklosčiusias aplinkybes ir nacionalinės politikos sritis, įskaitant, jei reikia, tikslus, kurių siekiama sveikatos apsaugos srityje.2) KONSULTACIJOS SU SUINTERESUOTOSIOMIS ŠALIMIS IR POVEIKIO VERTINIMAS-  Konsultacijos su suinteresuotosiomis šalimis2004 m. gegužės 26 d. Komisijos ataskaita buvo siekiama suteikti Tarybai, Europos Parlamentui bei Ekonomikos ir socialinių reikalų komitetui progą diskutuoti joje iškeltais klausimais. Po valstybių narių diskusijų Taryboje pastaroji institucija 2005 m. balandžio mėn. pateikė šias savo išvadas dėl Komisijos ataskaitos:– didžioji dauguma valstybių narių mano, kad labiau suderinus tarifus būtų lengviau pasiekti, kad būtų mažiau konkurencijos iškraipymo ir sukčiavimo atvejų, tačiau buvo išsakyta abejonių dėl tokio suderinimo laipsnio ir krypties;– bendro susitarimo dėl visiems alkoholiniams gėrimams taikomo teigiamo minimalaus tarifo įvedimo nepavyko pasiekti; dvylika valstybių narių griežtai atmetė visus pasiūlymus įvesti teigiamą minimalų tarifą vynui;– nuomonės iš esmės sutapo dėl to, jog minimalūs akcizo tarifai turėtų būti patikslinti, siekiant kompensuoti infliacijos padarinius ir grąžinti šių tarifų tikrąją vertę;– didžioji dauguma valstybių narių nemano, kad nustatant tarifus lemiami veiksniai, į kuriuos turi būti labiausiai atsižvelgta, turėtų būti sveikatos ir socialinis aspektai.Todėl Taryba paragino Komisiją „pateikti pasiūlymą dėl minimalių akcizo tarifų patikslinimo, siekiant išvengti minimalių Bendrijos tarifų tikrosios vertės sumažėjimo; pasiūlyti suteikti pereinamuosius laikotarpius ir leidžiančias nukrypti nuostatas toms valstybėms narėms, kurioms gali būti sunku padidinti savo tarifus; be to, Komisija turėtų tinkamai atsižvelgti į bendrą politinį šio ypatingo klausimo opumą.“-  Tiriamųjų duomenų rinkimas ir naudojimasAtsižvelgiant į ribotą šio pasiūlymo taikymo sritį, neprireikė rinkti ir naudoti specialių tiriamųjų duomenų.-  Poveikio vertinimasPasiūlymu siekiama atnaujinti Direktyvą 92/84/EEB: siekiant užtikrinti tinkamą vidaus rinkos be fiskalinių sienų veikimą, padidinti minimalius tarifus, kad būtų grąžinta jų tikroji vertė, kuriai 1992 m. pritarė Taryba.Rengdama 2004 m. ataskaitą Komisija atliko tyrimą, kurio metu nebuvo atskleista jokių pokyčių, dėl kurių, žvelgiant iš šiandienos perspektyvos, reikėtų nedaryti tokio patikslinimo.Tačiau šis patikslinimas gali sukelti sunkumų kai kurioms valstybėms narėms, kurios privalės gerokai padidinti nacionalinius tarifus per sąlyginai trumpą laiką, kad pasiektų revaliorizuotus minimalius tarifus (žr. toliau pateiktas 2, 3 ir 4 lenteles). Siekiant įveikti tokius sunkumus, pasiūlyme pateikta leidžianti nukrypti nuostata, pagal kurią gali būti nustatyti pereinamieji laikotarpiai, galintys trukti iki 2010 m. sausio 1 d.; tokių pereinamųjų laikotarpių trukmę lemtų tai, kiek pastangų bus pareikalauta iš atitinkamų valstybių narių. Šiuo atveju siūloma vadovautis objektyviais kriterijais, kurie būtų išreikšti procentais (kiek procentų turės būti padidinti dabartiniai nacionaliniai tarifai, kad atitiktų naujuosius minimalius tarifus). Toms valstybėms narėms, kurioms nacionalinius tarifus reikės padidinti daugiau negu 10 %, bet mažiau negu 20 %, siūlomas pereinamasis laikotarpis, truksiantis iki 2009 m. sausio 1 d.; toms valstybėms narėms, kurioms nacionalinius tarifus reikės padidinti daugiau negu 20 %, siūlomas pereinamasis laikotarpis, truksiantis iki 2010 m. sausio 1 d. (plg. toliau esančią siūlomų veiksmų santrauką).Ekonominis ir socialinis pasiūlymo poveikis gali būti laikomas minimaliu. Pavyzdžiui, Malta, Latvija, Vokietija, Liuksemburgas, Čekija ir Lietuva turės iki 2010 m. sausio 1 d. padidinti alui taikomus nacionalinius akcizo tarifus 0,01 EUR (vienu euro centu) už pusę litro alaus, kurio alkoholio koncentracija, išreikšta tūrio procentais – 5 %. Be to, jau esama smulkiosioms ir vidutinėms įmonėms skirtų nuostatų, pagal kurias smulkioms įmonėms (alaus darykloms ir degtinės darykloms) gali būti taikomi sumažinti tarifai[2], tačiau šių nuostatų taikymas yra atitinkamų valstybių narių kompetencija. Vartotojui, remiantis vėlesniu mažmeninių kainų patikslinimu, šis padidėjimas greičiausiai turės mažiau įtakos negu įprastas kasmetis ES infliacijos lygis.3) TEISINIAI PASIŪLYMO ASPEKTAI-  Siūlomų veiksmų santraukaKomisija siūlo:– revaliorizuoti minimalius tarifus, taikomus alkoholiui, tarpiniams produktams ir alui, kad būtų atsižvelgta į 1993–2005 m. infliaciją, kuri buvo maždaug 31 %; revaliorizuoti tarifai galiotų nuo 2008 m. sausio 1 d.Remiantis Eurostato duomenimis apie SVKI (Suderinto vartotojų kainų indekso) metinius pokyčius nuo 1993 m. iki 2005 m., bendras ES infliacijos lygis laikotarpiu nuo 1993 m. sausio 1 d. iki 2005 m. gruodžio 31 d. siekia maždaug 31%. Didinant minimalius tarifus tokiu procentu gaunami tokie rezultatai:1 LENTELĖProduktas | Tarifas, nustatomas už | Dabartinis minimalus tarifas | Indeksuotas minimalus tarifas 2005 12 31 (dabartinis tarifas x 1,31) |Vynas (neputojantis ir putojantis) | hl | 0 EUR | 0 EUR |Alus | hl / Plato laipsnį arba hl / alkoholio laipsnį | 0,748 EUR arba 1,87 EUR | 0,98 EUR arba 2,45 EUR |Tarpiniai produktai | hl | 45 EUR | 59 EUR |Alkoholis | grynojo alkoholio hl | 550 EUR | 720 EUR |Siūloma, kad pakeitimai įsigaliotų 2008 m. sausio 1 d. Atitinkamos valstybės narės turėtų pakankamai laiko padaryti būtinus patikslinimus per savo kasmetines biudžeto procedūras.– suteikti leidžiančių nukrypti nuostatų, kuriomis būtų nustatytas iki 2010 m. sausio 1 d. truksiantis pereinamasis laikotarpis, toms valstybėms narėms, kurioms gali būti sunku iki 2008 m. sausio 1 d. taip padidinti nacionalinius tarifus, kad jie atitiktų revaliorizuotus minimalius tarifus.Daugumoje valstybių narių taikomi nacionaliniai tarifai yra didesni už siūlomus revaliorizuotus minimalius tarifus, todėl joms nereikės imtis jokių veiksmų. Tačiau keletoje valstybių narių šiuo metu taikomi nacionaliniai tarifai yra mažesni už siūlomus revaliorizuotus minimalius tarifus, todėl joms reikės padidinti savo nacionalinius tarifus, kaip nurodyta toliau pateiktoje lentelėje:2 LENTELĖ. ALUSValstybė narė | Dabartinis nacionalinis tarifas (EUR)(1) (2), nustatomas pagal | Kiek procentų reikia padidinti tarifą, kad jis atitiktų naująjį minimalų tarifą – 0,98 EUR pagal Plato laipsnius arba 2,45 EUR pagal alkoholio koncentraciją, išreikštą tūrio procentais |Plato laipsnius | alkoholio koncentraciją, išreikštą tūrio procentais |Malta | 0,746 | 31,3 % |Latvija | 1,87 | 31 % |Vokietija | 0,787 | 24,5 % |Liuksemburgas | 0,7933 | 23,5 % |Čekija | 0,81 | 20,9 % |Lietuva | 2,03 | 20,6 % |Ispanija | 0,91 | 7,7 % |3 LENTELĖ. TARPINIAI PRODUKTAIValstybė narė | Dabartinis nacionalinis tarifas (EUR)(1) (2) | Kiek procentų reikia padidinti tarifą, kad jis atitiktų minimalų tarifą – 59 EUR |Graikija | 45,00 | 31 % |Kipras | 45,89 | 28,5 % |Malta | 46,57 | 26,6 % |Portugalija | 54,57 | 8,1 % |Ispanija | 55,53 | 6,2 % |4 LENTELĖ. ALKOHOLISValstybė narė | Dabartinis nacionalinis tarifas (EUR)(1) (2) | Kiek procentų reikia padidinti tarifą, kad jis atitiktų naująjį minimalų tarifą – 720 EUR |Kipras | 610,71 | 17,9 % |Slovėnija | 695,14 | 3,6 % |Išnašos:(1) Euro zonai nepriklausančių valstybių narių tarifai apskaičiuoti naudojant valiutų keitimo kursus, paskelbtus 2005 m. spalio 4 d. Europos Sąjungos oficialiojo leidinio C 244 numeryje.(2) Nacionaliniai tarifai, apie kuriuos valstybės narės pranešė 2006 m. sausio mėn.Tačiau reikia atkreipti dėmesį į tai, kad ne visoms valstybėms narėms bus sunku iki 2008 m. sausio 1 d., kai įsigalios revaliorizuoti minimalūs tarifai, padidinti savo nacionalinius tarifus taip, kad jie atitiktų revaliorizuotus minimalius tarifus. Todėl nesiūloma suteikti pereinamųjų laikotarpių tais atvejais, kai tarifą, norint kad jis atitiktų revaliorizuotą minimalų tarifą, reikia padidinti mažiau negu 10 % – tam jau skirta pakankamai laiko nuo pasiūlymo priėmimo iki jo įsigaliojimo. Todėl atitinkamose valstybėse narėse (Ispanijoje, Portugalijoje, ir Slovėnijoje) tinkamai padidinti nacionaliniai tarifai turėtų įsigalioti 2008 m. sausio 1 d. arba anksčiau. Tačiau toms valstybėms narėms, kurioms nacionalinius tarifus teks padidinti daugiau negu 10 %, siūlomas pereinamasi laikotarpis, truksiantis iki 2010 m. sausio 1 d. Toms valstybėms narėms, kurių nacionalinius tarifus reikalaujama padidinti daugiau negu 10 %, bet mažiau negu 20 %, siūlomas pereinamasis laikotarpis, truksiantis iki 2009 m. sausio 1 d.; o toms valstybėms narėms, kurių nacionalinius tarifus reikalaujama padidinti daugiau negu 20 %, siūlomas pereinamasis laikotarpis, truksiantis iki 2010 m. sausio 1 d.– padaryti peržiūros tvarką pagal 8 straipsnį lankstesnę ir mažiau varginančią, atlikti peržiūras kas ketverius, o ne kas dvejus metus.Reikėtų padaryti peržiūros tvarką lankstesnę ir mažiau varginančią, visų pirma leidžiant Komisijai nuspręsti, ar reikia rašyti ataskaitą. Be to, dvejų metų laikotarpis yra per trumpas norint išsamiai išnagrinėti vidaus rinkos veikimą bei kitus aspektus, į kuriuos turi būti atsižvelgta Komisijos ataskaitoje, ir siekiant tinkamai įvertinti valstybių narių teisės aktų pakeitimus. Siekiant įvertinti visus šiuos aspektus ketverių metų laikotarpis būtų tinkamesnis negu dabar taikomas dvejų metų laikotarpis.-  Teisinis pagrindasEuropos bendrijos steigimo sutartis, ypač jos 93 straipsnis.-  Subsidiarumo principasPasiūlymas patenka į Bendrijos ir valstybių narių bendros kompetencijos sritį. Todėl taikomas subsidiarumo principas. Kadangi pasiūlymo iš dalies keisti direktyvą tikslas – siekiant užtikrinti tinkamą vidaus rinkos be fiskalinių sienų veikimą, padidinti minimalius tarifus, kad būtų sugrąžinta jų tikroji vertė, kuriai Taryba pritarė 1992 m., būtini Bendrijos lygio veiksmai.-  Proporcingumo principasPasiūlymas atitinka proporcingumo principą dėl toliau išvardytų priežasčių.Direktyva didinami minimalūs tarifai, siekiant grąžinti jų tikrąją vertę, kuriai 1992 m. pritarė Taryba; šios priemonės būtina imtis siekiant užtikrinti tinkamą vidaus rinkos be fiskalinių sienų veikimą. Todėl būtini Bendrijos lygio veiksmai. Valstybės narės nepraranda teisės nustatyti tokio dydžio didesnius negu minimalieji akcizo tarifus alkoholiui ir alkoholiniams gėrimams, kokius jos mano esant tinkamus, atsižvelgdamos į šalyse susiklosčiusias aplinkybes.-  Priemonių pasirinkimasSiūlomos priemonės: direktyvaKitos priemonės nebūtų tinkamos, kadangi pasiūlymu siekiama iš dalies keisti kai kuriuos Direktyvos 92/84/EEB straipsnius. Todėl tinkama siūloma priemonė būtų direktyva, iš dalies keičianti Direktyvą 92/84/EEB.4) POVEIKIS BIUDŽETUIŠio pasiūlymo priėmimas neturės poveikio biudžetui.5) PAPILDOMA INFORMACIJA-  Galiojančių teisės aktų panaikinimasPriėmus šį pasiūlymą bus iš dalies pakeisti, o ne panaikinti galiojantys teisės aktai.-  Koreliacijos lentelėDaugumai valstybių narių nereikės imtis jokių veiksmų, kad įgyvendintų direktyvą, kadangi jų nacionaliniai tarifai jau atitinka revaliorizuotus minimalius tarifus. Tačiau keletoje valstybių narių nacionaliniai tarifai turės būti padidinti, kad atitiktų revaliorizuotus minimalius tarifus. Siekiant gero administravimo reikalaujama, kad valstybės narės pateiktų Komisijai nacionalinių nuostatų, kuriomis direktyva perkeliama į nacionalinę teisę, tekstus, patvirtinančius, kad jose laikomasi revaliorizuotų minimalių tarifų.2006/0165 (CNS)PasiūlymasTARYBOS DIREKTYVAiš dalies keičianti Direktyvą 92/84/EEB dėl alkoholiui ir alkoholiniams gėrimams taikomų akcizo tarifų suderinimoEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 93 straipsnį,atsižvelgdama į Komisijos pasiūlymą[3],atsižvelgdama į Europos Parlamento nuomonę[4],atsižvelgdama į Europos ekonomikos ir socialinių reikalų komiteto nuomonę[5],kadangi:1.  1992 m. spalio 19 d. Tarybos direktyvoje 92/84/EEB dėl alkoholiui ir alkoholiniams gėrimams taikomų akcizo tarifų suderinimo[6] nustatyti minimalūs akcizo tarifai, į kuriuos atsižvelgdamos valstybės narės gali nustatyti tokio dydžio savo nacionalinius tarifus, kokius jos laiko tinkamais siekiant nacionalinės politikos tikslų, įskaitant tikslus sveikatos apsaugos srityje.2.  Remiantis tos direktyvos 8 straipsniu, buvo išnagrinėti akcizo tarifai, taikomi alkoholiui ir alkoholiniams gėrimams.3.  Pirmojoje Komisijos ataskaitoje, pateiktoje 1995 m. rugsėjo 13 d.[7], atkreiptas dėmesys į kai kuriuos sunkumus; po to įvyko konsultacijos su nacionalinėmis valdžios institucijomis, verslo atstovais ir interesų grupėmis.4.  Po šių konsultacijų Komisija parengė antrą ataskaitą[8], kurią pateikė 2004 m. gegužės 26 d. Ataskaitoje prieita prie išvados, kad siekiant užtikrinti tinkamą vidaus rinkos veikimą būtina labiau suvienodinti įvairių valstybių narių akcizo tarifus, visų pirma atsižvelgiant į konkurencijos iškraipymo ir sukčiavimo grėsmę.5.  Todėl būtina kompensuoti alkoholiui ir alkoholiniams gėrimams taikomų Bendrijos minimalių akcizo tarifų tikrosios vertės sumažėjimą. Dėl to minimalūs tarifai turėtų būti padidinti, atsižvelgiant į infliaciją.6.  Siekiant padėti įveikti sunkumus toms valstybėms narėms, kurios turės gerokai padidinti nacionalinius tarifus, kad jie atitiktų naujuosius minimalius tarifus, reikėtų nustatyti pereinamuosius laikotarpius.7.  Be to, būtina reguliarių peržiūrų tvarką padaryti lankstesnę ir mažiau varginančią ir patikslinti, kas kiek laiko peržiūros turi vykti. Dabartinis dvejų metų laikotarpis yra per trumpas, kad būtų galima tinkamai įvertinti valstybių narių teisės aktų pakeitimus. Peržiūros turėtų vykti kas ketveri metai.8.  Todėl reikėtų atitinkamai iš dalies pakeisti Direktyvą 92/84/EEB,PRIĖMĖ ŠIĄ DIREKTYVĄ:1 straipsnisDirektyva 92/84/EEB iš dalies keičiama taip:1) 1 straipsnis pakeičiamas taip:„1 straipsnisValstybės narės ne vėliau kaip 2008 m. sausio 1 d. pradeda taikyti minimalius akcizo tarifus pagal šioje direktyvoje nustatytas taisykles.“2) 3 straipsnio 1 dalies pirmoji pastraipa pakeičiama taip:„Nuo 2008 m. sausio 1 d. už alkoholį bei 4, 5 ir 6 straipsniuose neminimuose alkoholiniuose gėrimuose esantį alkoholį nustatomas 720 EUR minimalus akcizo tarifas už vieną grynojo alkoholio hektolitrą.“3) 4 straipsnis pakeičiamas taip:„4 straipsnisNuo 2008 m. sausio 1 d. nustatomas minimalus akcizo už tarpinius produktus tarifas, lygus 59 EUR už hektolitrą produkto.“4) 6 straipsnis pakeičiamas taip:„6 straipsnisNuo 2008 m. sausio 1 d. nustatomas vienas iš šių dviejų minimalių akcizo už alų tarifų, taikomų galutiniam produktui:a) 0,98 EUR už hektolitrą / Plato laipsnį;b) 2,45 EUR už hektolitrą / alkoholio laipsnį.“(5) Įterpiamas 7a straipsnis:„7a straipsnisNukrypstant nuo 1 straipsnio, valstybės narės, kurių taikomas akcizo tarifas 2007 m. gruodžio 31 d. yra tokio dydžio, kad, norint pasiekti 3, 4 ir 6 straipsniuose nustatytą minimalų tarifą, reikėtų jį padidinti 10 % arba daugiau, gali atidėti minimalaus akcizo tarifo taikymą iki 2009 m. sausio 1 d. Jei tarifą reikia padidinti 20 % ar daugiau, minimalaus tarifo taikymą galima atidėti iki 2010 m. sausio 1 d.“(6) 8 straipsnis pakeičiamas taip:„8 straipsnisKas ketveri metai, o pirmą kartą ne vėliau kaip 2010 m. gruodžio 31 d. Komisija išnagrinėja direktyvoje nustatytus akcizo tarifus. Jei reikia, ji pateikia ataskaitą arba pasiūlymą. Taryba, remdamasi Sutarties 93 straipsniu, imasi būtinų priemonių.“2 straipsnisPerkėlimas į nacionalinę teisę1. Valstybės narės priima įstatymus ir kitus teisės aktus, kurie, įsigalioję ne vėliau kaip 2007 m. gruodžio 31 d., įgyvendina šią direktyvą. Jos nedelsdamos perduoda Komisijai tų nuostatų tekstus bei tų nuostatų ir šios direktyvos koreliacijos lentelę.Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų nacionalinių teisės aktų pagrindinių nuostatų tekstus.3 straipsnisŠi direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje .4 straipsnisŠi direktyva skirta valstybėms narėms.Priimta Briuselyje, […]Tarybos varduPirmininkas[…] [1] Tikrosios SVKI eilutės prasideda nuo 1997 m. Duomenys iki 1997 paremti pakaitiniu SVKI. Buvo naudojami toliau nurodyti SVKI metiniai pokyčiai: 1993: 3,4 %; 1994: 2,8 %; 1995: 2,8 %; 1996: 2,4 %; 1997: 1,7 %; 1998: 1,3 %; 1999: 1,2 %; 2000: 1,9 %; 2001: 2,2 %; 2002: 2,1 %; 2003: 2,0 %; 2004: 2,0 %; 2005: 2,1 %.[2] OL L 316, 1992 10 31, p. 21. Tarybos direktyvos 92/83/EEB dėl akcizų už alkoholį ir alkoholinius gėrimus struktūrų suderinimo 4 ir 22 straipsniai.[3] OL C […], […], p. […].[4] OL C […], […], p. […].[5] OL C […], […], p. […].[6] OL L 316, 1992 10 31, p. 29.[7] COM(1995) 285.[8] COM(2004)223.